Diari Oficial de la Generalitat Valenciana


Sumari del DOGV 7884, del 29-09-2016 (2016/7317)

RESOLUCIÓ de 9 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 131/10-AIA Castalla.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7884

Data del DOGV
:   29-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7317


Data del document
:   09-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 9 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 131/10-AIA Castalla. [2016/7317]  
De conformitat amb l'article 47.3 de la Llei 21/2013, de 9 de desembre, d'avaluació ambiental, pel qual s'estableix la publicació en el Boletín Oficial del Estado o en el diari oficial corresponent la resolució complementària a la declaració d'impacte ambiental, resolc:  
  
  
Publicar en el Diari Oficial de la Comunitat Valenciana la resolució complementària corresponent a l'expedient 131/10-AIA Castalla.  
  
  
«Resolució complementària  
Expedient: 131/3294-RGK.  
Títol: connexió de la ST Castalla amb la línia elèctrica existent, a la tensió de 132 kV, ST Villena-ST Ibi.  
Promotor: Iberdrola Distribución Eléctrica, SAU.  
Titular de la consulta: Ángela Martínez Oliver, en nom d'Iberdrola Distribución Eléctrica, SAU.  
Localització: terme municipal de Castalla (Alacant).  
  
Antecedents  
El projecte de subestació elèctrica ST Castalla 220/132/20 kV ha sigut sotmés a avaluació d'impacte ambiental (expedient 131/9839-JBY), i s'ha emés una declaració d'impacte ambiental mitjançant la resolució de la directora general de Gestió del Medi Natural de data 6 de juny de 2011.  
Segons el que preveu el projecte d'execució de l'esmentada subestació, aquesta es connectarà en entrada-eixida a la línia 132 kV Villena-Ibi i també en entrada-eixida a la línia 220 kV Beneixama-Petrer i es preveu desenvolupar un nou enllaç DC 132 kV des de la ST de Beneixama fins a la nova ST de Castalla.  
  
Objecte del projecte  
En l'actualitat, es pretén executar la connexió de la línia elèctrica existent L/132 kV ST Villena-ST Ibi, de simple circuit, amb la ST Castalla, tal com es preveia en el projecte d'aquesta última. La línia Villena-Ibi sobrevola els terrenys de la ST Castalla.  
En concret, l'actuació consisteix en:  
- La col·locació d'un nou suport, identificat com a suport número 60 bis entre els suports existents número 60 i número 59 de la línia. Aquest quedarà ubicat al costat del suport número 60, al qual substituirà. Se situarà sota la traça actual de la línia. El suport número 60 bis substituirà el suport núm. 60, per la qual cosa aquest últim es desmuntarà.  
- La col·locació d'un nou suport número 1 entre els suports número 60 i número 61. Aquest quedarà ubicat a l'interior de la subestació, sota la traça de la línia. Des del nou suport número 1 es realitzarà l'entrada/eixida en la subestació ST Castalla mitjançant l'estesa de conductors fins al pòrtic de la subestació, amb una longitud de 94 m.  
  
El promotor del projecte sol·licita que es determine si cal sotmetre l'actuació proposada a avaluació d'impacte ambiental. A aquest efecte, s'ha presentat, amb data 6 de juliol de 2011, una sol·licitud que adjunta documentació descriptiva.  
  
Consideracions ambientals  
L'actuació proposada consisteix en la connexió d'una línia existent (L/132 kV Villena-Ibi) amb la nova ST Castalla. L'esmentada línia elèctrica discorre sobrevolant la parcel·la en què s'ubica la subestació, per la qual cosa la major part de l'actuació es desenvolupa en l'interior d'aquesta parcel·la. Addicionalment, se substitueix un suport en les proximitats de la subestació per a elevar l'alçària dels conductors i permetre'n la connexió. Aquest suport s'ubica sota la projecció de la línia, al costat de l'altre suport existent que es desmuntarà, per la qual cosa no s'altera el traçat actual i no s'introdueixen noves servituds. Aquest suport se situa en una parcel·la agrícola, sense problemes d'accessibilitat.  
Aquesta actuació està vinculada a l'execució de la ST Castalla, sotmesa al procediment d'avaluació d'impacte ambiental. No s'aprecien afeccions ambientals significatives derivades de l'actuació: no porta associats una generació de residus o emissions ni utilització de recursos naturals (aigua, sòl, etc.) significatius i no afectarà àrees d'especial protecció.  
L'article 16 del Decret 112/2011, de 2 de setembre, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot això, es dicta la següent,  
  
Resolució complementària  
Primer  
La connexió d'entrada/eixida de la línia elèctrica L/132 kV, ST Villena-ST Ibi en la ST Castalla no comporta afeccions ambientals significatives diferents de les considerades en l'avaluació ambiental de la subestació ST Castalla, per la qual cosa s'inclou l'esmentada actuació en l'àmbit de la declaració d'impacte ambiental d'aquesta, determinat en l'apartat primer de la part dispositiva d'aquesta.  
  
Segon  
Notificar a les parts interessades que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos consideren pertinents.  
  
Tercer  
Publicar en el Diari Oficial de la Comunitat Valenciana aquesta resolució complementària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 10 de novembre de 2011.- El director general d'Avaluació Ambiental i Territorial: Juan Giner Corell.»  
  
València, 9 de setembre de 2016.- El director general de Medi Natural i d'Avaluació Ambiental: Antoni Marzo i Pastor.